Source: https://www.finlex.fi/fi/laki/alkup/1987/19870571
Timestamp: 2019-01-20 01:00:12+00:00
Document Index: 13214697

Matched Legal Cases: ['§ 2', '§3', '§4', '§5', '§6', '§7', '§8', '§9', '§10', '§11']

Laki menettelystä neuvoa-antavissa… 571/1987 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1987 › 571/1987
571/1987
Laki menettelystä neuvoa-antavissa kansanäänestyksissä
Tämä laki koskee menettelyä, jota noudatetaan neuvoa-antavissa kansanäänestyksissä.
Kansanäänestys voidaan toimittaa valtiollisten vaalien yhteydessä tai vaaleista erillisenä.
Kansanäänestyksen toimittamisesta vaalien yhteydessä on päätettävä niin hyvissä ajoin, että vaaleja koskeviin toimenpiteisiin ryhdyttäessä voidaan ottaa huomioon kansanäänestyksen toimittaminen.
Jos kansanäänestys toimitetaan vaaleista erillisenä, vaalipiirin keskuslautakuntana toimii kussakin vaalipiirissä kansanedustajain vaaleja varten viimeksi asetettu keskuslautakunta.
Vaalien yhteydessä toimitettavassa kansanäänestyksessä käytetään vaaleja varten laadittavia vaaliluetteloita.
Vaaleista erillisenä toimitettavaa kansanäänestystä varten laaditaan äänestysoikeutetuista henkilöistä äänestysalueiden äänestysluettelot ja vaalipiirien äänestysluettelot. Niistä on voimassa, mitä äänestysalueiden vaaliluetteloista ja vaalipiirien vaaliluetteloista on säädetty kansanedustajain vaaleista annetussa laissa.
Kunkin kansanäänestyksen toimeenpanoa koskevassa laissa säädetään tarkemmin äänestyslippujen lukumäärästä, ulkomuodosta, sisällöstä ja mitättömyydestä samoin kuin äänestämisestä.
Vaalipiirin keskuslautakunnan tulee heti äänestyksen tuloksen vahvistettuaan antaa tuloksesta tieto Helsingin kaupungin vaalipiirin keskuslautakunnalle, lääninhallitukselle ja vaalipiirin kuntien keskusvaalilautakunnille.
Helsingin kaupungin vaalipiirin keskuslautakunta vahvistaa äänestyksen tuloksen koko maassa ja ilmoittaa sen oikeusministeriölle, jonka tulee julkaista äänestyksen tulos Suomen säädöskokoelmassa.
Vaalipiirin keskuslautakunnan tässä pykälässä tarkoitettuun päätökseen ei saa hakea muutosta valittamalla.
Äänestysliput on säilytettävä viisi vuotta äänestyksen toimittamisesta.
Vaalien yhteydessä toimitettavasta kansanäänestyksestä aiheutuneista kustannuksista on voimassa, mitä kansanedustajain vaaleista annetun lain 102§:ssä on säädetty.
Milloin kansanäänestys toimitetaan vaaleista erillisenä, suoritetaan sen lisäksi, mitä 1 momentissa mainitussa pykälässä on säädetty, kansanäänestyksen toimittamisesta aiheutuneet kuntien keskusvaalilautakuntien, vaalilautakuntien ja vaalitoimikuntien menot valtion varoista. Oikeusministeriö antaa tarkemmat määräykset perusteista, joiden mukaan menot korvataan.
Sen lisäksi, mitä tässä laissa on säädetty tai sen nojalla määrätty taikka kansanäänestyksen toimeenpanoa koskevassa laissa säädetään, noudatetaan kansanäänestyksessä soveltuvin osin kansanedustajain vaaleista annettua lakia.
Hallituksen esitys 251/84
Perustuslakivaliok. miet. 9/86
Suuren valiok. miet. 56/86
Perustusvaliok. miet. 1/87
1 § 2 §3 §4 §5 §6 §7 §8 §9 §10 §11 §